Cieľom bolo navrhnúť a realizovať do určitej miery sebestačný dom s využitím prírodných materiálov, spĺňajúci parametre NED. Vykurovanie je zabezpečené pomocou ťažkej akumulačnej pece na drevo. Pre obvodové murivo boli použité keramické tvárnice Heluz Family 50 bez dodatočného zateplenia. Strešný plášť bol riešený formou extenzívnej vegetačnej strechy, ako trvalý porast boli zvolené rôznofarebné rozchodníky. Tepelnú izoláciu strechy zabezpečuje celoplošné prekrytie sivým polystyrénom. Hydroizolačnú vrstvu tvorí PVC fólia Fatrafol. Hrúbka zemného substrátu je cca 16 cm, dokopy bolo použitých 18 m3 substrátu. Asi 3/4 vnútorných omietok sú omietky hlinené. Bola na ne použitá hlina zo základových výkopov. Podlahy sú smrekové.